钦定古今图书集成/明伦汇编/氏族典/第067卷 > 朱长生
## 钦定古今图书集成/明伦汇编/氏族典/第067卷 > 朱长生

按《魏书朱长生传》：“长生，代人也。高祖时，以长生为员
外散骑常侍，使高车至其庭。高车主阿伏至罗责长
生等拜，长生拒之曰：‘我天子使，安肯拜下土诸侯’？阿
伏至，罗乃不以礼待长生，以金银宝器奉之。至罗既
受献，长生曰：‘为臣内附，宜尽臣礼，何得口云再拜而
实不拜’？呼出帐，命众中拜。阿伏至，罗惭其臣下，大怒”
曰：“帐中何不教我拜，而辱我”于大众夺长生等献物，
内之丛石之中。兵胁之曰：“汝能为我臣则活，如其不
降杀汝。”长生瞋目厉声责之。至罗弥，怒，绝其饮食，分
徙之，积三岁乃得还。高祖以长生等守节远同苏武，
甚嘉之。拜长生河内太守，赐爵五等男，从者皆为令
长。